"Byderhand" is 'n eksperimentele ruimte vir skep, skryf en lees in nuwe kontekste.
Die interdissiplinêre kreatiewe en navorsingsprojek word aangebied deur die Vakgroep Skryfkuns in die Skool vir Tale aan die Noordwes-Universiteit (Potchefstroomkampus). Die projek word onderneem in die Navorsingseenheid Tale en Literatuur in die Suid-Afrikaanse Konteks, en vorm ook deel van die vestiging van digitale humaniora aan die Noordwes-Universiteit.
Die projekte word bestuur deur 'n klein kernspan. Bykomende medewerkers, skrywers en kunstenaars word by elke afsonderlike projek betrek. (Sien ook projekte.)
Sosiale media 2015
Toestemming: Byderhand 2015 is 'n kreatiewe en navorsingsprojek oor plekspesifieke digitale literatuur. Wanneer jy deelneem aan die projek verleen jy toestemming dat die data vir navorsingsdoeleindes gebruik kan word. Jou deelname aan en terugvoering oor die projek is waardevol.
Bernard Odendaal, 'n gebore Bloemfonteiner, was dosent in Afrikaanse en Nederlandse letterkunde aan die Universiteit van die Vrystaat voordat hy in 2012 die direkteur van die ATKV­Skryfskool van die Noordwes­Universiteit (Potchefstroomkampus) geword het. Sy debuutdigbundel, Onbedoelde land, het in 2007 verskyn. As liedteksskrywer en ­vertaler het hy meegewerk aan CD's soos Herman van den Berg sing Brel in Afrikaans, Dit is wat dit is (Herman van den Berg) en Dawid – die musical. Honderde resensies, essays en rubrieke van hom het in koerante en tydskrifte, asook op webblaaie verskyn. Hy publiseer gereeld akademiese artikels en boekbydraes.
Franci Greyling is professor in Skryfkuns aan die Noordwes­Universiteit, Potchefstroomkampus. As kind het die gesin vir 'n jaar in Potchefstroom gewoon en sy het haar skoolloopbaan by laerskool Mooirivier begin; later het sy as student aan die PU vir CHO in Kasteelkoshuis gewoon; sedert 2002 is sy 'n permanente inwoner van Potchefstroom. Haar eie kreatiewe publikasies sluit in kinder­ en jeugboeke, kortverhale, gedigte, kunstenaarsboeke, 'n radiodrama en die webtuiste, Storiewerf. Haar jongste werk is 'n kunstenaarsboek, Mooirivier: weerspieëling en weerklank.
Hans du Plessis was tussen 1981 en 2011 aan die Potchefstroomkampus van die NWU verbonde, eers as professor in Afrikaanse taalkunde en sedert 1990 as direkteur van die ATKV­skryfskool van die NWU.
Sedert 2012 is hy navorsingsgenoot in die Navorsingseenheid vir Taal­ en Letterkunde, Skool vir Tale. Hy het reeds ses digbundels en nege romans gepubliseer. Jongste publikasie: Inboekeling, 2014, historiese roman, Tafelberg­uitgewers.
Ek is Marcé Bester (22), 'n derdejaar Skrykuns-student wat as 'n studente-assistent by Byderhand betrokke is. Ek wandel tipies rond by die Dwaalverhaal en soek nuwe vriende deur ons projek te bemark. Ek bly al amper vir tien jaar in Potchefstroom en ken die dorp se grootste skandes en ook waar die helderste straatligte skyn.
Gustaf Tempelhoff is n vryskut multimedia ontwerper wat in 2014 sy graad in BA Grafiese Ontwerp aan die Noord-Wes Universiteit in Potchefstroom voltooi het. Gedurende hierdie tyd het Potchefstroom met sy oudorpse sjarme hom geinspireer om aan sy ontwerpe n ander element, naamlik klank te gee. Sedertdien hou hy daarvan om met hierdie twee skeppende velde van musiek en ontwerp te eksperimenteer en dit dan te kombineer om die uiteindelike produk soveel meer trefkrag te gee.
"Maak 'n verskil en help waar jy kan" Dit som my uitkyk op die lewe op. Ons is almal geseën met unieke gawes en talente en dit is ons verantwoordelikheid om dit te gebruik om die omgewing waarin ons onsself bevind vorentoe te neem. Ek geniet dit om innoverend op te tree en nuwe moontlikhede te ondersoek! Juan Steyn is 'n inligtingstegnoloog in die Fakulteit Lettere en Wysbegeerte aan die Noordwes-Universiteit.
Ruan Fourie is 'n aspirantdigter en student in Frans en Skryfkuns. Hy woon in Potchefstroom en hou hom veral besig met verkenning van dié se strate wanneer die sterre en die maan sigbaar is. Hy speel graag klavier en tjello.
Ek is 'n finalejaarstudent in BA Kommunikasie aan die NWU Potchefstroomkampus. Ek beoog om my Honneursgraad in Joernalistiek in 2018 te voltooi. My tuisdorp is Hartenbos, en ek het 'n groot liefde vir die see en die natuur. Ek was van kleins af baie geïnteresseerd in tale, lees en skryf en het ook 'n besondere passie vir die kunste. Tydens al drie my universiteitsjare het ek Skryfkuns as keusevak gehad. Ek was vir twee jaar 'n nuusleser en joernalis by PUKfm, en sing al vir twee jaar in die NWU PUK-Koor.
Ek is tans 'n finalejaarstudent in BA Kommunikasie aan die NWU Potchefstroomkampus. Ek beplan om my Honneursgraad in Joernalistiek in my tuisland, Namibië, te voltooi en deeltyds te werk aan my joernalistieke, asook skryfkuns toekoms. Ek het 'n groot liefde vir skryf en fotografie en om met mense te werk, en ek hoop om hierdie drie passies my hele lewe lank te volg en te gebruik in my werk. Die Byderhandprojek is die eerste werksomgewing waarin ek myself bevind. Ek leer elke dag meer en ek sien uit, nie net om te sien hoe die projek groei nie, maar hoe die projek my gaan help groei as mens en as jong werkende vrou.
Anja Venter woon die afgelope 6 jaar in Potchefstroom en het in 2014 haar hoofvakke in Skryfkuns en Vertaalkunde afgehandel. In 2015 het sy ook Sielkunde en Filosofie onderskeidelik op derde- en tweedejaarsvlak voltooi. Sy is tans besig met nagraadse studie in Sielkunde en beoog om haar drie passies naamlik skryf, skilderkuns en terapie te kombineer. Sy is vanjaar 'n studente-assistent by Skryfkuns en hou haar besig met skilder en oplees oor kwantumfisika. Anja kry haar energie uit 'metal', klassieke en postmoderne musiek - met ongewone instrumente en klanke. Potchefstroom en die universiteit het diep onder haar vel ingekruip.
Ek kom uit die hartjie van die Groot Karoo vanaf 'n klein plekkie genaamd Merweville. Ek is tans besig met my honneurs in Afrikaans en Nederlands. Hoewel ek baie na die plaaslewe en berge van die Karoo verlang, het Potch se pragtige boomryke strate en polsende studentelewe diep in my hart kom kruip.